กระทรวงมหาดไทย พร้อมจัดกิจกรรมเนื่องในโอกาสวันเฉลิมพระชนมพรรษา สมเด็จพระนางเจ้าฯ พระบรมราชินี ประจำปี พุทธศักราช 2562 พร้อมเชิญชวนประชาชนแต่งกายชุดสุภาพโทนสีเหลืองร่วมกิจกรรมพร้อมกันทั่วประเทศ
กระทรวงมหาดไทย พร้อมจัดกิจกรรมเนื่องในโอกาสวันเฉลิมพระชนมพรรษา สมเด็จพระนางเจ้าฯ พระบรมราชินี ประจำปี พุทธศักราช 2562 พร้อมเชิญชวนประชาชนแต่งกายชุดสุภาพโทนสีเหลืองร่วมกิจกรรมพร้อมกันทั่วประเทศ          นายฉัตรชัย พรหมเลิศ ปลัดกระทรวงมหาดไทย กล่าวว่า ในส่วนภูมิภาคเตรียมพร้อมจัดกิจกรรมเนื่องในโอกาสวันเฉลิมพระชนมพรรษา สมเด็จพระนางเจ้าฯ พระบรมราชินี วันที่ 3 มิถุนายนนี้ ที่ศาลากลางจังหวัด ทั่วประเทศ คู่ขนานกับส่วนกลากรุงเทพมหานครโดยในช่วงเช้า เวลา 07.00 น. มีพิธีทำบุญตักบาตรพระสงฆ์และสามเณร จำนวน 41 รูป หรือจำนวนตามที่จังหวัดเห็นเหมาะสม ณ ศาลากลางจังหวัด โดยมีผู้ว่าราชการจังหวัดเป็นประธานในพิธี//พิธีลงนามถวายพระพร// และพิธีถวายราชสักการะและจุดเทียนถวายพระพรชัยมงคล ในเวลา 19.00 น. พร้อมกับส่วนกลาง // นอกจากนี้ ตลอดทั้งวันเป็นการจัดกิจกรรม “จิตอาสาพัฒนา คู คลอง” เพื่อถวายพระราชกุศลตามที่จังหวัดพิจารณาเห็นเหมาะสม และกิจกรรมบำเพ็ญสาธารณประโยชน์อื่น ๆ ตามที่จังหวัดเห็นเหมาะสม ซึ่งในการจัดกิจกรรมเฉลิมพระเกียรติ ทุกอำเภอ และองค์กรปกครองส่วนท้องถิ่นทั่วประเทศจะดำเนินการจัดกิจกรรมเช่นเดียวกับจังหวัด ขณะที่ กรมการปกครอง ได้จัดกิจกรรม ทำบัตรประชาชน ระหว่างวันที่ 1-3 มิถุนายน 2562 ร่วมกับการจัดกิจกรรมอื่นๆ ของกรุงเทพมหานคร และหน่วยงานภาครัฐอื่น ๆ ณ ท้องสนามหลวงด้วย          ปลัดกระทรวงมหาดไทย กล่าวว่า สำหรับการจัดกิจกรรมเฉลิมพระเกียรติทุกจังหวัด จะเริ่มตั้งแต่ วันที่ 1 - 10 มิถุนายน 2562 ณ ศาลากลางจังหวัดทุกจังหวัด ที่ว่าการอำเภอและท้องถิ่นทั่วประเทศ โดยจะประดับพระฉายาลักษณ์สมเด็จพระนางเจ้าฯ พระบรมราชินี // ประดับผ้าระบายสีเหลืองและผ้าระบายสีม่วง บริเวณรั้ว พร้อมประดับไฟส่องสว่าง บริเวณศาลากลางจังหวัดและถนนสายสำคัญให้สวยงาม รวมทั้งมีการจัดสถานที่ลงนามถวายพระพร บริเวณศาลากลางจังหวัด และที่ว่าการอำเภอที่เหมาะสม สำหรับบุคคลในสังกัดและผู้มาติดต่อราชการได้ร่วมลงนามถวายพระพร ตลอด 10 วันนี้ ด้วย ดังนั้นจึงขอเชิญชวนประชาชนร่วมลงนามถวายพระพรชัยมงคล และร่วมกิจกรรมเฉลิมพระเกียรติฯ ตามวัน เวลาและสถานที่ดังกล่าว โดยแต่งกายชุดสุภาพโทนสีเหลืองพร้อมกันทั่วประเทศ เพื่อร่วมแสดงความจงรักภักดีโดยพร้อมเพียงกัน.